 KULTURNO INFORMATIVNI CENTAR GOSPIĆ,
            JAVNA USTANOVA ZA KULTURU

Budačka 12, 53000 Gospić

Klasa: 120-01/10-01/01
Urbroj: 2125/70-01-10-01

Gospić, 11. svibnja 2018. godine

Ravnateljica Kulturno Informativnog Centra Gospić, javne ustanove za kulturu utvrđuje pročišćeni tekst Pravilnika o plaćama i ostalim primanjima u Kulturno Informativnom Centru Gospić, javna ustanova za kulturu. Pročišćeni tekst Pravilnika o plaćama i ostalim primanjima obuhvaća Pravilnik o plaćama i ostalim primanjima u Kulturno Informativnom Centru Gospić, javna ustanova za kulturu (Klasa:120-01/10-01/01; Urbroj: 2125/70-01-10-01) od 9. studenoga 2010. godine, Odluku o izmjeni Pravilnika o plaćama i ostalim primanjima u Kulturno Informativnom Centru Gospić, javna ustanova za kulturu (Klasa:003-06/12-01/0;, Urbroj: 2125/70-01-12-05)  od 30. ožujka 2012. godine, Odluku o izmjeni Pravilnika o plaćama i ostalim primanjima u Kulturno Informativnom Centru Gospić, javna ustanova za kulturu (Klasa: 003-06/12-01/01; Urbroj: 2125/70-01-12-16) od 20. lipnja 2012. godine, Odluku o izmjenama i dopunama Pravilnika o plaćama i ostalim primanjima u Kulturno Informativnom Centru Gospić, javna ustanova za kulturu (Klasa: 003-06/17-01/03; Urbroj: 2125/70-01-17-03) od 27. ožujka 2017. godine te Odluku o izmjenama i dopunama Pravilnika o plaćama i ostalim primanjima u Kulturno Informativnom Centru Gospić, javna ustanova za kulturu Klasa: 003-06/18-01/05; Urbroj: 2125/70-01-18-04) od 24. travnja 2018. godine



PRAVILNIK
o plaćama i ostalim primanjima u 
Kulturno Informativnom Centru Gospić, 
javna ustanova za kulturu

                                                  (pročišćeni tekst)



I. OPĆE ODREDBE

Članak 1.

	Ovim Pravilnikom uređuju se plaće, naknade plaća i druga materijalna prava zaposlenika Kulturno Informativnog Centra Gospić,javne ustanove za kulturu (u daljnjem tekstu: Kulturno Informativni Centar Gospić), način obračuna, rokovi isplate i postupak njihova ostvarivanja.




Članak 2.

	Zaposlenik/ica zaposlen/a u Kulturno Informativnom Centru Gospić ima pravo na plaću najmanje u visini plaće koja je ovim Pravilnikom utvrđena primjenom osnova i mjerila propisanih Zakonom.
	Pravo zaposlenika/ce na određenu plaću i druga prava uređena ovim Pravilnikom utvrđuju se u Ugovoru o radu ili se odredbama Ugovora o radu upućuje na primjenu pojedinih odredbi ovog Pravilnika koje uređuju i utvrđuju ta prava zaposlenika.





II. PLAĆE I NAKNADE PLAĆE


Članak 3.

	Prema Ugovoru o radu plaću zaposlenika/ce čini osnovna plaća i dodaci na osnovnu plaću.
	Osnovnu plaću zaposlenika/ce čini umnožak koeficijenata složenosti poslova radnog mjesta na koje je zaposlenik/ica raspoređen/a i osnovice za izračun, uvećan za 0,5% za svaku navršenu godinu radnog staža.
	Dodaci na osnovnu plaću su: stimulacija, dodaci za posebne uvjete rada, položajni dodaci i uvećanja plaća.


Članak 4.

Koeficijenti složenosti poslova radnih mjesta u Kulturno Informativnom Centru Gospić uređuju se ovim pravilnikom, ugovorom o radu i propisima.
	Upravno vijeće uređuje osnovicu za izračun osnovne mjesečne plaće u bruto iznosu.
	Za izračun plaće zaposlenika utvrđuje se osnovica u visini 3.360,00 kuna.



Članak 5.

	Plaća se isplaćuje jednom mjesečno za prethodni mjesec. Plaća se u pravilu isplaćuje do 15. u mjesecu za protekli mjesec.
	Zaposlenici imaju pravo izabrati banku preko koje će im se isplaćivati plaća.
	Poslodavac je dužan na zahtjev zaposlenika/ce vršiti uplatu obustava/krediti, uzdržavanja, sindikalne članarine, osiguranja i sl.







Članak 6.

	Temeljem složenosti poslova radnih mjesta zaposlenika utvrđuju se koeficijenti kako slijedi:
	Redni broj
	Naziv radnog mjesta
	Koeficijent

	1.
	Ravnatelj
	2,90

	2.
	Glavni urednik/voditelj
	2,40

	3.
	Animator za kulturu i organizator događanja
	1,77

	4.
	Novinar  - voditelj
	1,80

	5.
	Administrativni tajnik, računopolagatelj
	1,50

	6.
	Tehničar
	1,44

	7.
	Kućni majstor i domar
	1,28

	8.
	Dostavljačica i čistačica
	1,00





Članak 7.

	Osnovna plaća zaposlenika uvećat će se za rad ostvaren u posebnim situacijama:

· za rad noću                                               	 40%
· za prekovremeni rad                             	 30%
· za rad  nedjeljom i blagdanom                       30%



Članak 8.

	Prekovremenim radom smatra se svaki sat duže od predviđenog rada utvrđenog dnevnim rasporedom rada, kao i svaki rad duži od redovnog mjesečnog fonda sati.
	Redovni mjesečni fond sati su sati koje radnik treba odraditi u tekućem mjesecu.
	Umjesto uvećanja plaće na osnovi prekovremenog rada, Kulturno Informativni Centar Gospić može predložiti zaposleniku/ici korištenje slobodnih dana prema ostvarenim satima prekovremenog rada.
	Slobodne dane zaposlenik/ica mogu koristiti i za situacije rada noću i za rad nedjeljom i blagdanom.


Članak 9.

	Za ostvarene natprosječne rezultate rada za zaposlenika/icu se može isplatiti stimulativna nagrada i to u iznosu od 20% njegove/njezine osnovne plaće.
	Odluku o visini isplate stimulativne nagrade donosi Upravno vijeće uz prethodno pribavljeno mišljenje ravnatelja/ice, pod uvjetom da su za tu namjenu osigurana sredstva.





Članak 10.

	Zaposlenik/ica ima pravo na naknadu plaće u punom iznosu, za razdoblje u kojem se radi zbog:
· korištenja godišnjeg odmora;
· plaćenog dopusta;
· državnih blagdana i neradnih dana utvrđenih zakonom;
· obrazovanja, prekvalifikacije i stručnog osposobljavanja na koje je upućen od strane Kulturno Informativnog Centra Gospić;
· prekida rada do kojeg je došlo bez njegove krivnje;
· drugih slučajeva utvrđenih zakonom.
Naknada  se ostvaruje u visini plaće koju bi zaposlenik/ica ostvario/la kao da je radio/la u redovnom radnom vremenu.


Članak 11.

Ako je zaposlenik/ica odsutan/na s rada zbog bolovanja do 42 dana, pripada mu/joj naknada plaće u skladu s važećim Zakonom.
Naknada u 100% iznosu osnovice pripada zaposleniku/ci koji/a je na bolovanju zbog profesionalne bolesti ili ozljede na radu.


Članak 12.

Zaposleniku/ici pripada pravo na regres za korištenje godišnjeg odmora. Visinu regresa određuje osnivač Kulturno Informativnog Centra Gospić koji za tu namjenu i osigurava sredstva.



III. DRUGA MATERIJALNA PRAVA ZAPOSLENIKA


Članak 13.

Zaposleniku/ici koji/a odlazi u mirovinu pripada naknada za otpremninu sukladno Zakonu.

Članak 14.

Zaposlenik/ica ili njegova/njezina obitelj imaju pravo na novčanu pomoć u slučaju:
· nastanka teške invalidnosti zaposlenika/ce;
· smrti zaposlenika/ce;
· smrti supružnika, djeteta, roditelja.

      Zaposlenik/ica ima pravo na pomoć u slučaju:
· bolovanja dužeg od 90 dana;
· nastanka teške invalidnosti djece ili supružnika;
· kupnje medicinskih pomagala i neophodnih lijekova za zaposlenika/cu, djecu ili supružnika.
       Visina potpore određuje se sukladno Zakonu.



Članak 15.

Kad se zaposlenik/ica upućuje na službeno putovanje u zemlji, pripada mu/joj puna naknada prijevoznih troškova, dnevnica i naknada punog iznosa hotelskog računa za spavanje.



Članak 16.

Za vrijeme rada izvan stalnog mjesta boravka, zaposlenik/ica ima pravo na terenski dodatak, ako ga je na teren uputio poslodavac.
Terenski dodatak se ne isplaćuje ako je zaposleniku/ici osiguran smještaj, prehrana i drugi uvjeti boravka na terenu.
Iznos terenskog dodatka isplaćuje se u visini koja je kao neoporeziva utvrđena Zakonom.
Dnevnica i terenski dodatak se isključuju.



Članak 17.

Zaposlenik/ica ima pravo na naknadu troškova prijevoza na posao i s posla.
Naknada troškova prijevoza isplaćuje se ako imaju osigurana sredstva za tu namjenu i to najkasnije do 15-og u mjesecu za prethodni mjesec.



Članak 18.

Ako je zaposleniku/ici odobreno korištenje privatnog automobila u službene svrhe, nadoknadit će mu/joj se troškovi u visini 30% cijene litre benzina po prijeđenom kilometru.



Članak 19.

Zaposlenici imaju pravo na osiguranje od posljedica nesretnog slučaja, posljedica ozljeda na radu i profesionalne bolesti.


Članak 20.

Zaposleniku/ici pripada jubilarna nagrada za navršenih:
· 10 godina staža, u visini 1.500,00 kn
· 15 godina staža, u visini 2.000,00 kn
· 20 godina staža, u visini 2.500,00 kn
· 25 godina staža, u visini 3.000,00 kn
· 30 godina staža, u visini 3.500,00 kn
· 35 godina staža, u visini 4.000,00 kn
· 40 godina staža, u visini 5.000,00 kn
Zaposleniku/ici će se isplatiti jubilarna nagrada, pod uvjetom da su za to osigurana sredstva.
	Jubilarna nagrada isplaćuje se sljedeći mjesec nakon što je zaposlenik/ica ostvario/la pravo na istu.


Članak 21.

	Djetetu zaposlenika/ce do 15 godina starosti pripada pravo na dar u prigodi blagdana Sv. Nikole.
	Dar za djecu isplatit će se roditelju koji ostvaruje pravo na osobni odbitak za uzdržavanog člana obitelji prema Zakonu o porezu na dohodak.
	Visinu novčane naknade određuje Osnivač i osigurava sredstva.



Članak 22.

	Zaposleniku/ici pripada godišnja nagrada za božićne blagdane, u iznosu koji odredi Osnivač i pod uvjetom da su za tu namjenu osigurana sredstva.
	Isplata nagrade za božićne blagdane izvršit će se u cijelosti do 31. prosinca tekuće godine



IV. ZAVRŠNE ODREDBE


Članak 23.

	Za slučajeve koji nisu uređeni ovim Pravilnikom, neposredno se primjenjuju odredbe Zakona.


Članak 24.

	Pravilnik stupa na snagu danom donošenja na sjednici Upravnog vijeća.




                                                                                        RAVNATELJICA 
Danijela Bogić

